**Opel Adam** on Opelin vuosina 2012–2019 valmistama kolmiovinen A-segmentin automalli. Se on nimetty merkin perustajan, Adam Opelin mukaan. Adam esiteltiin ensimmäisen kerran Pariisin autonäyttelyssä syksyllä 2012, ja sen myynti alkoi seuraavana vuonna. Isossa-Britanniassa Adamia myytiin Vauxhall-merkkisenä.

Vuoden 2013 Euro NCAP -kolaritestistä Adam sai tulokseksi neljä tähteä viidestä.

Adam perustuu samalle pohjalevylle kuin Opel Corsa. Pituutta autolla on noin 3,7 metriä. Tavaratila on vain 170-litrainen.

Moottoriksi oli aluksi valittavissa 1,2- (70 hv) tai 1,4-litrainen (87 hv) ecoFLEX-bensiinimoottori. Vuonna 2014 valikoimaa täydensi turboahdettu 1,0 ecoFLEX 90- tai 115-hevosvoimaisena. Kaikissa moottoreissa oli start/stop-järjestelmä vakiovarusteena. Voimansiirtona on viisivaihteinen manuaalivaihteisto, mutta 1,4-litraisen yhteyteen sai halutessaan viisiportaisen *Easytronic*-robottivaihteiston.

Opel Adam Jam
Adamiin oli Suomessa saatavana neljä erilaista varustetasoa: Jam, Glam, Slam ja Rocks.

Opel Adam Slam
Värikkäänä ja muodikkaana markkinoidussa Jamissa oli vakiona kuusi turvatyynyä, ESP, 16 tuuman kevytmetallivanteet, sähköikkunat edessä, mäkilähtöavustin, manuaali-ilmastointi, nahkaverhoiltu ja lämmitetty ohjauspyörä, kauko-ohjattu keskuslukitus, ajotietokone, lämmitettävät sähköpeilit, radio/CD-soitin ja Bluetooth-järjestelmä. Moottorivaihtoehdot olivat 1,2, 1,4 (vain *Easytronic*) ja 1,0 (90 hv).

Opel Adam Black Link (ei Suomessa)
Ylellisenä ja hienostuneena markkinoidussa Glamissa oli lisäksi mukitelineet edessä, lasikatto ja kromilista ikkunalinjassa. Glamiin oli valittavissa kaikki moottorit.

Urheilullisena ja energisenä markkinoidussa Slamissa oli vielä automaatti-ilmastointi, 17 tuuman kevytmetallivanteet, madallettu alusta, tummennetut takaikkunat, LED-päiväajovalot ja -takavalot sekä osittain nahkaverhoillut istuimet. Moottorivaihtoehdot olivat 1,4 (vain *Easytronic*) ja 1,0 (115 hv).

Syksyllä 2014 esiteltiin maasturimaisemman näköinen Rocks. Mallissa on viidessä sekunnissa avautuva ja sulkeutuva kangaskatto sekä tummat muovilistat helmoissa ja lokasuojissa. Alustaa on nostettu puolitoista senttimetriä. Moottorivaihtoehdot olivat 1,4 (vain *Easytronic*) ja 1,0 (115 hv).

Adamin tavaramerkkinä oli lukuisat erilaiset varustepaketit, joilla autostaan voi räätälöidä persoonallisen näköisen. Autoonsa saattoi valita myös yksittäisiä osia eri paketeista ja yhdistellä niitä mielensä mukaan. Muokkausvaihtoehtoja oli yhteensä jopa yli 30 tuhatta.

Lisävarusteena Adamiin sai suuremmista Opel-malleista tutun IntelliLink-tietoviihdejärjestelmän seitsentuumaisella kosketusnäytöllä, johon voi ladata älypuhelimen kautta monenlaisia sovelluksia, kuten navigointijärjestelmän tai internetradion.

### Adam S

Opel Adam S Geneven autonäyttelyssä 2014.
Keväällä 2014 esiteltiin Geneven autonäyttelyssä urheilullinen Adam S -malli, jossa on turboahdettu 1,4-litrainen moottori teholtaan 150 hevosvoimaa. Jousitus on säädetty urheilullisemmaksi ja kaikissa pyörissä on OPC-levyjarrujärjestelmä. Huippunopeus on 210 km/h. Adam S saapui Suomeen lokakuussa 2015.

Lähteet
-------

1. ↑  Opel / Vauxhall Adam 2013 Euro NCAP. Viitattu 7.7.2015. (englanniksi)
2. 1 2  Uusi ADAM-mallisto *Opel.fi*. Adam Opel AG. Viitattu 7.7.2015.
3. ↑  Opel Adam Rocks: Kaupungistumisen seurauksena syntyy tällaisia autoja *Ilta-Sanomat*.  7.9.2014. Viitattu 7.7.2015.
4. ↑  Opel Adam iskee Mini-luokkaan *Ilta-Sanomat*.  3.12.2012. Viitattu 7.7.2015.
5. ↑  Opel ADAM – tietoviihdejärjestelmä *Opel.fi*. Adam Opel AG. Viitattu 26.9.2015.
6. ↑  Turboahdettu taskuraketti.  *Opel Uutiset*, syksy 2015.  Opel Finland.

Aiheesta muualla
----------------

* Kuvia tai muita tiedostoja aiheesta **Opel Adam** Wikimedia Commonsissa

Opelin automallit

|  |  |
| --- | --- |
| Nykyiset henkilöautomallit | 
* Astra
* Crossland
* Corsa
* Grandland
* Insignia
* Mokka

 |
| Nykyiset pakettiautot | 
* Combo
* Movano
* Vivaro

 |
| Konseptiautot | 
* Aero GT
* Opel Antara GTC
* CD
* Diesel Rekordwagen
* Eco Speedster
* Frogster
* Frua Diplomat
* G90
* GT 2
* Insignia
* Maxx
* OPC X-Treme
* Snowtrekker
* Trixx

 |
| Entiset mallit | 
* Adam
* Admiral
* Agila
* Ampera
* Ampera-e
* Antara
* Arena
* Ascona
* Blitz
* Calais
* Calibra
* Campo
* Captain
* Cascada
* Commodore
* Darracq
* Diplomat
* Frontera
* Gemini
* GT
* GT (2007)
* Kadett
* Kapitän
* Karl
* Laubfrosch
* Lutzmann
* Manta
* Meriva
* Monterey
* Monza
* Olympia
* Omega
* Rekord
* Senator
* Signum
* Sintra
* Speedster
* Tigra
* Vectra
* Zafira

 |